تورکیه‌نین پرزیدنتی رجب طیب اردوغان تورکیه‌نین قلوبال فینانس بحرانی دؤورونو رکورد بؤیومه نیسبت‌لر ایله کئچدیگینی سؤیله‌دی.
تورکیه‌نین پرزیدنتی رجب طیب اردوغان ایستانبول-دا کئچیریلن سرمایه بازارلاری کنگره‌سینده چیخیش ائده‌رک: " قلوبال فینانس بحرانی باشلایاندا، بو بحرانین تورکیه‌دن یان کئچه‌جگینی دئمیشدیم. بیریلری بو سوزومو او زامان جیددیه آلمامیشدی. نتیجه‌ده  اؤلکه‌میز 2009-جی ایلدکی کیچیلمه‌نی چیخماق شرطیله، بو بحران دؤورونو رکورد بؤیومه نیسبت‌لری ایله کئچدی" دئدی.
تورکیه‌نین وضعیتی‌نین دونیا میقیاسیندا ،خصوصیله ده، آوروپا‌دان داها یاخشی اولدوغونو بیلدیرن اردوغان:" اؤلکه‌میز دیگرلرین‌دن فرق‌لی اولا‌راق، دورتا دوغو، شیما‌لی آفریقا، قفقاز، قارا دنیز کیمی بحران بولگه لرینین چوخ یاخیندا یئرلشیر. قونشولاریمیز سوریه و عیراق-دا جریان ائدن حادثه‌لر بیزی چوخ یاخین‌دان ماراقلاندیریر" دئیه دانیشدی.
تورکیه‌نین یاتیریملارین فینانسمانی باخیمین‌دان بو آنا قدر چتین لیک چکمدیگینی ایفاده ائدن پرزیدنت یاتیریملاری آرتیرماق مجبوریتینده اولدوق‌لارینی، بونون اوچون ده یاتیریمجیلارین فینانسمان قایناقلارینا اریشمه لرینی آسان‌لاش‌دیرماق اوچون تدبیرلر گؤردوک‌لرینی بیلدیردی.
اردوغان: "بو اؤلکه‌نین آیاغا قالخماسینا بیرلیکده دستک وئرجییک" دئیه‌رک،
پولو یاستیغین آلتیندا ساخلاماق نئجه غفلتدیرسه فینانس سکتوروندا دا پولو صاندیقلاردا ساخلاماق او قدر غفلتدیر.
یاتیریمجیلارین قارشی‌سیندا مانعه اولان یوکسک فایزلرین آشاغی سالینماسیندا سرمایه بازاری آراجلارینین جدی قاتقیسی اولاجاغینی قئید ائتدی.
پرزیدنت اردوغان فینانس مرکزی اولا‌راق ایستانبولون آتاجاغی آددیم‌لارلا دونیا فینانس مرکزلری ایله رقابته گیرجگینه ایناندیغینی وورغولادی.
"بیر دیگر آددیم دا ایسلامی فینانس نقطه‌سینده. 'من فایزه پولمو یاتیرمام دئین‌لر اوچون ده بیر قاپی. ندیر بو؟ بوتون قاتیلیم شیرکت‌لری‌نین ده بو سکتوردا یئری آلماسی بو دا بؤیوک اهمیت کسب ائدیر." دئیه دانیشدی.
